गोदान दिल्ली :- कर’ना भाइरासनि गिथाव बाथाव खैफोदनि गेजेराव गाहाइ मन्थ्रि नरेन्द्र मडिआ सुक्रुबारखालि मन्थ्रि गौथुमनि मोनसे जुथुम लेंनाय जादों। बे जुथुमाया सुक्रुबारखालि फुंनि 11 रिंगानिफ्राय जागायगोन। बुंनो हायोदि जानो गोनां बे मन्थ्रि गौथुमनि जुथुम्मायाव गिदिर बिथांखि आखायाव लानो हागौ। बे जुथुम्माया राजथावनि दिल्लीआव खुंफुंजागोन। सान्नानै लानो हायोदि बे जुथुम्मानि गेजेरजों गाहाइ मन्थ्रिआ कर’नानि साग्लोबसारनायजों जुजिनो थाखाय बानायनाय आदब खायदा (Strategies) फोरखौ फोसावना होगोन।